钦定古今图书集成/理学汇编/经籍典/第086卷 > 宋胡一桂翼传举要 > 《爻有应不应》
## 钦定古今图书集成/理学汇编/经籍典/第086卷 > 宋胡一桂翼传举要 > 《爻有应不应》

六爻取应与不应，夫子彖传例也。如《恒彖》曰“刚柔皆
应”，恒此六爻以应言也。如《艮彖》曰“上下敌应不相与
也”，此六爻虽居相应之位，刚柔皆相敌而不相与，则
是虽应亦不应矣。又如《未济》六爻皆应，故曰“虽不当
位，刚柔应也。”以此例之，则六爻皆应者八卦，泰、否、咸、
恒、损、益、《既济》《未济》是也。皆不应者，亦八卦，乾坤、坎、离、
“震、巽、艮、兑是也。”二体所以相应者，下卦之初即上卦
之四，下卦之二即上卦之五，下卦之三即上卦之上，
上卦之四即下卦之初，上卦之五即下卦之二，上卦
之上即下卦之三。此所以初应四，四亦应初；二应五，
五亦应二；三应上，《上》亦应三。然上下体虽相应，其实
阳爻与阴爻应，阴爻与阳爻应。若皆“阴皆阳，虽居相
应之位，则亦不应矣。”江都李衡曰：“相应者，同志之象。
志同则合，是以相应。然事固多变，动在因时，故有以
有应而得者，有以有应而失者，亦有以无应而吉者，
有以无应而凶者。《夬》九三以援小人而凶，《剥》六三以
应君子而无咎，《咸》贵虚心而受人，故六爻以有应而
失所，《蒙》六四以无应”而困吝，斯皆时事之使然，故不
可执一而定论也。又观《彖》辞，重在二五刚中而应者，
凡五：《师》·《临》《升》二以刚中应五；《无妄》《萃》五以刚中应二；
《至若比》五以刚中，上下五阴应之；《大有》五以柔中，上
下五刚应之；《小畜》四以柔得位，上下五刚亦应之。又
不以六爻之应例论也。